Carsten Hansen (S), 2003-04-08:
Da vi i sin tid vedtog FVU-loven og de dertil hørende støttelovgivninger, altså SVU'en, Statens Voksenuddannelsesstøtte, var det med et maksimum på 6 timer, man kunne få støtte til.
Det var også således, at der på en række områder var nogle begrænsninger i forhold til de ordblinde.
Jeg vil sige om det her lovforslag, at vi næsten er blevet kvalt i venlighed, men venlighed, der ikke har ført til, at man kunne stemme for det her lovforslag.
Vi har også fået stærkt modstridende svar på det her lovforslag.
Vi har ikke, på trods af de spørgsmål, vi har stillet - vi vil nok følge op på spørgsmålene - kunnet finde ud af, hvad det her vil koste.
Ministeren og andre har omtalt, at det løber helt op i 80 mio. kr.
Vi har selv anslået, at det vil koste 6 mio. kr.
Vi har kunnet se på deputationerne, på de spørgsmål, der er stillet,
Vi er lidt ærgerlige og skuffede over, at den her regering og det borgerlige flertal, som siger så mange pæne ting om de kortuddannede og målsætningerne for dem, ikke kan bakke op om et sådant lille lovforslag, som i virkeligheden giver både de ordblinde og dem, som er læse-stavesvage, nogle langt bedre muligheder for fleksibilitet og for at få fulgt op på den indsats, som er så bydende nødvendig for de her grupper.
Men vi må se frem til, at vi, når vi når frem til tredje behandling, faktisk bliver stemt ned på et lovforslag, alle har rost i alle ender og kanter.
Vi venter så spændt på, hvad det er, Venstre og regeringen vil spille ud med i forhold til SVU.
Vi har jo set det lille lovforslag, som er en opfølgning
af aftalen om »Flere i arbejde«, men det dækker jo slet ikke det behov her. Derfor skal jeg tilstå, at vi er meget skuffede over regeringen på det her område, og at vi selvfølgelig ser frem til, at regeringen måske kommer med noget, som er brugbart.
i det her lille lovforslag.
Det vil så vise sig ved tredje
behandling.
Vi skal ikke lægge skjul på, at de her lovforslag, vi forhandler i salen i dag, havde vi gerne set var strammet en lille smule mere op i forhold til den sammenhængende vejledningsindsats for de 19-25-årige, og vi havde gerne set, at Ungdommens Uddannelsesvejledning havde haft en opsøgende forpligtelse.
Vi vil gerne fortsætte den indsats, der blev lagt under os i forhold til vejledningen med uddannelsesbøger og en forstærket vejledning i folkeskolen.
Det er fortsat vores mål, at mindst 95 pct. af alle unge skal have en kompetencegivende uddannelse.
Derfor er vejledningssamrådet også så vigtigt for os.
Derfor havde vi gerne set, som jeg sagde, at Ungdommens Uddannelsesvejledning fik en mere aktiv rolle for de 19-25-årige.
Derfor vil vi nøje følge kommunernes og Ungdommens Uddannelsesvejlednings arbejde med netop den her målgruppe.
Vi er parate til senere at definere nogle klare opgaver og nogle klare regler for kommunerne og vejledningsindsatsen, såfremt indsatsen for de 19-25-årige, der enten ikke er i gang med arbejde eller uddannelse, svigter.
Derfor har vi også været optaget af, at lovforslagene her bliver fulgt op.
Vi ser med glæde på, at ministeren imødekommer, at vi også kan evaluere forslaget.
Men vi lægger altså meget stærkt vægt på denne indsats.
Jeg skal her sige, at vi selvfølgelig også med baggrund i de stillede ændringsforslag og også de tilkendegivelser, der er kommet, kan stemme for forslaget, men vi lægger meget vægt på den her indsats.
Vi er også tilfredse med, at man nu kan oversende statistikker og tal til Ungdommens Uddannelsesvejledning.
Derudover er det vigtigt for os at få sagt, at det her ikke indebærer en ændring af vejledernes ansættelsesforhold.
Der er vi tilfredse med det svar, ministeren har givet, og vi lægger meget vægt på, at vi ikke får sådan en slags kuffertvejledere generelt, som skal rundt, men at vi uforandret selvfølgelig lader kommunerne beslutte, hvor de her vejledere skal være ansat henne, men samtidig sikrer, at det ikke bliver sådan, at de partout skal ansættes i Ungdommens Uddannelsesvejlednings center.
Det var blot for at understrege de her to forhold.